# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. november 12-EI NYILVÁNOS ÜLÉSÉRE

**TÁRGY:**

**Hulladékgazdálkodásról szóló önkormányzati rendelet felülvizsgálta**

**ELŐADÓ:**

**MESTYÁN VALÉRIA**

**CÍMZEES FŐJEGYZŐ**

**Készült:** Balatonmáriafürdő Község Önkormányzati Képviselő-testületének 2021. november 12-ei nyilvános testületi ülésére

**Tárgy:** Hulladékgazdálkodásról szóló önkormányzati rendelet felülvizsgálta

**Tisztelt Képviselő-testület!**

Az Országgyűlés elfogadta az egyes energetikai és hulladékgazdálkodási tárgyú törvények módosításáról szóló 2021. évi II. törvényt (a továbbiakban Törvény) A törvény hatályba lépése – annak 99.§-a alapján – lépcsőzetes.

A Törvény **2023. július 1-jén hatályba** lépő 22.§a szerint hatályát veszti az Mötv. 13.§ (1) bekezdésének 19. pontja, aza a helyi közügyek, valamint a helyben biztosítható közfeladatok körében ellátandó helyi önkormányzati feladatok közül kikerül a hulladékgazdálkodás.

**2021. március 1-jétől** a hulladékról szóló 2021. évi CLXXXV. törvény 33.§-a kiegészül az alábbi (4) bekezdéssel:

„A települési önkormányzat önkormányzati hulladékgazdálkodási közfeladat ellátási kötelezettsége nem mentesíti a települési önkormányzatot az Mötv. 103.§ (1) bekezdés 5. pontjában foglalt köztisztasági feladatok ellátásának, azon belül is a közterületen elhagyott hulladék felszámolásával összefüggő kötelezettsége alól.”

Ezen rendelkezés **2023. július 1. napjától** az alábbiak szerint módosul:

„A települési önkormányzat az Mötv. 13.§ (1) bekezdés 5. pontjában foglalt köztisztasági feladatok ellátása körében eleget tesz a **közterületen elhagyott hulladék felszámolásával összefüggő kötelezettségének.”**

A Törvény 562.§-a értelmében – **2021. március 1-jétől** – a Ht. 35.§ (1) bekezdése **kiegészül** az alábbi h) ponttal:

„A települési önkormányzat képviselő-testülete önkormányzati rendeletben állapítja meg „h) az elhagyott hulladék felszámolásához szükséges helyi intézkedések körét.”

A Törvény **2023. január 1-jén hatályba** lépő 66.§ (2) bekezdése akként rendelkezik, hogy a Ht. 61.§-a kiegészül a (29) és (30) bekezdésekkel, melyek szerint:

*„(29) Ha a kötelezett a* [*(4) bekezdésben*](https://njt.hu/jogszabaly/2012-185-00-00) *foglalt elszállítási kötelezettségének nem tesz eleget, a hulladékgazdálkodási hatóság közigazgatási hatósági döntésében kötelezheti az ingatlan fekvése szerinti települési önkormányzatot a végrehajtás foganatosítására. A települési önkormányzat a kötelezést megállapító közigazgatási hatósági döntés véglegessé válásától számított tizenöt napon belül gondoskodik az elhagyott hulladék felszámolásáról. A felszámolással összefüggésben felmerült költségek a települési önkormányzat költségvetését terhelik azzal, hogy a felmerült költség a kötelezettől adók módjára behajtandó köztartozásnak minősül és az önkormányzat bevételét képezi.*

*(30) Ha a települési önkormányzat a* [*(29) bekezdésben*](https://njt.hu/jogszabaly/2012-185-00-00) *meghatározott kötelezettségének nem tesz eleget, a hulladékgazdálkodási hatóság a tudomásszerzéstől számított 15 napon belül gondoskodik az ingatlanon elhagyott hulladék felszámolásáról. Az ezzel összefüggésben felmerült költségek erejéig a hatóság azonnali beszedési megbízást kezdeményez a települési önkormányzat ellen. Az így befolyt összeg a hulladékgazdálkodási* hatóság bevételét képezi.”

**2023. július 1-jétől a** Törvény 91.§ (2) bekezdésének 7. és7. pontja szerint a Ht. 35.§ (1) bekezdésének a)-g) pontja, és a (2) és (3) bekezdése, továbbá a hulladékgazdálkodási társulásokra és **a közszolgáltatási szerződésekre vonatkozó** 36-37/B §-a **hatályát veszti.**

„35. § (1) A települési önkormányzat képviselő-testülete önkormányzati rendeletben állapítja meg:

a) az önkormányzati hulladékgazdálkodási közfeladat tartalmát, a közszolgáltatási terület határait az Országos Hulladékgazdálkodási Közszolgáltatási Tervben foglaltakkal összhangban.

b) a közszolgáltató tagjai, illetve a közszolgáltatói alvállalkozó által végzett hulladékgazdálkodási tevékenységet, továbbá a tagoknak, illetve a közszolgáltatói alvállalkozónak a közszolgáltatás egészéhez viszonyított arányát, ha a közszolgáltatást a közszolgáltató több tagja, illetve közszolgáltatói alvállalkozó végzi;

c) az önkormányzati hulladékgazdálkodási közfeladat ellátásának rendjét és módját, a közszolgáltató és az ingatlanhasználó ezzel összefüggő jogait és kötelezettségeit, valamint a hulladékgazdálkodási közszolgáltatási szerződés egyes tartalmi elemeit;

d) az önkormányzati hulladékgazdálkodási közfeladat igénybevételének miniszteri rendeletben nem szabályozott módját és feltételeit;

e) az ingatlanhasználót terhelő, miniszteri rendeletben nem szabályozott díjfizetési kötelezettséget, megfizetésének rendjét, az esetleges kedvezmények, továbbá az ingatlanhasználó részéről történő szüneteltetés eseteit;

f) az üdülőingatlanokra vonatkozó sajátos szabályokat;

g) a hulladékgazdálkodási közszolgáltatási tevékenységgel összefüggő közszolgáltatási díj beszedésével kapcsolatos adatszolgáltatási kötelezettség, valamint ügyfélszolgálati feladatok ellátásához szükséges személyes adatok (a természetes személyazonosító adatok, valamint a lakcím) kezelésére vonatkozó további rendelkezéseket.

2) A települési önkormányzat gondoskodik az elkülönített hulladékgyűjtési rendszer helyi feltételeinek megszervezéséről.

(3) Abban az esetben, ha az önkormányzat díjkedvezményt vagy díjkompenzációt állapít meg, a hulladékgazdálkodási közszolgáltatási díj ezáltal meg nem fizetett összegét a Koordináló szerv számára az önkormányzat köteles megtéríteni.

36. § (1) A települési önkormányzatok hulladékgazdálkodási feladataik ellátása érdekében egymással társulhatnak. A társulás tartalmát és feltételeit a helyi önkormányzatok társulásaira vonatkozó jogszabályok keretei között társulási megállapodásban állapítják meg.

(2) A hulladékgazdálkodással kapcsolatos települési önkormányzati döntés meghozatala előtt a nyilvánosság véleményének megismerése érdekében közmeghallgatás tartható.

(3)2A települési önkormányzat közmeghallgatást tarthat a települési hulladék elkülönített gyűjtésével kapcsolatos döntés meghozatala előtt.

37. § (1) A hulladékgazdálkodási közszolgáltatási szerződést a települési önkormányzat a Polgári Törvénykönyvben meghatározott felmondási okokon túlmenően e törvény alapján akkor mondhatja fel, ha a közszolgáltató

a) a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét bíróság jogerősen vagy hatóság véglegessé vált döntéssel megállapította,

b) a szerződésben megállapított kötelezettségét neki felróható módon súlyosan megsértette.

(1a) A települési önkormányzat a hulladékgazdálkodási közszolgáltatási szerződést legfeljebb hat hónapos felmondási idővel felmondja, ha a közszolgáltató nem rendelkezik minősítési engedéllyel, vagy megfelelőségi véleménnyel, vagy a megfelelőségi vélemény visszavonásra került. A felmondási idő alatt a közszolgáltató a hulladékgazdálkodási közszolgáltatást változatlanul ellátja.

(2)Az (1) bekezdés szerinti felmondási idő legfeljebb 6 hónap. A felmondási idő alatt a közszolgáltató a hulladékgazdálkodási közszolgáltatást változatlanul ellátja.

(3) A hulladékgazdálkodási közszolgáltatási szerződés felmondása esetén a települési önkormányzat képviselő-testületének haladéktalanul intézkednie kell a hulladékgazdálkodási közszolgáltatás ellátásának biztosításáról.

(4) A települési önkormányzat a hulladékgazdálkodási közszolgáltatási szerződés felmondása esetén a szerződés megszűnésétől az új hulladékgazdálkodási közszolgáltatási szerződés hatályba lépéséig a hulladékgazdálkodási közszolgáltatás ellátásáról haladéktalanul gondoskodik.

(5) A hulladékgazdálkodási közszolgáltatási szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a közszolgáltató a települési önkormányzatnak a hulladékgazdálkodási közszolgáltatási szerződés megszűnése napján átadja.

(6) A települési önkormányzat a birtokában lévő és a hulladékgazdálkodási közszolgáltatással kapcsolatos, folyamatban lévő ügyek iratait és nyilvántartásait a hulladékgazdálkodási közszolgáltatási szerződés hatályba lépésének napján az új közszolgáltatónak átadja.

37/A. § Ha a települési önkormányzat a hulladékgazdálkodási közszolgáltatás ellátását a 33–34. §-ban foglaltak szerint nem biztosítja, vagy a hulladékgazdálkodási közszolgáltatás a 33–34. §-ban meghatározott eljárás eredménytelensége miatt nem biztosítható, az egyes közszolgáltatások ellátásáról és az ezzel összefüggő törvénymódosításokról szóló törvény szerint kell eljárni.

37/B. §A települési önkormányzat és az önkormányzatok társulása a tulajdonukban álló hulladékgazdálkodási létesítményeket, eszközöket, vagyonelemeket – ha nem adják át a Koordináló szervnek vagyonkezelésre – a nemzeti vagyonról szóló törvény előírásainak megfelelően kötelesek a hulladékgazdálkodási közszolgáltatás ellátásához biztosítani, e körben az adott önkormányzattal, önkormányzati társulással közszolgáltatási szerződéssel rendelkező közszolgáltatónak üzemeltetésre átadni. A települési önkormányzat és az önkormányzatok társulása a tulajdonában álló hulladékgazdálkodási rendszerek azon fejlesztését, amely az Országos Hulladékgazdálkodási Közszolgáltatási Tervben szereplő az adott területre vonatkozó feladatokat, előírásokat érinti, csak a 32/A. § (4e) bekezdés *b)* pontja szerinti nyilatkozat birtokában kezdheti meg.

(4) Felhatalmazást kap a települési önkormányzat képviselő-testülete, hogy rendeletben állapítsa meg:

a) a hulladékgazdálkodási közszolgáltatás ellátásának és igénybevételének szabályait, illetve a 35. §-ban foglalt *rendelkezések érvényesítéséhez szükséges szabályokat;*

*b) az elkülönített hulladékgyűjtésre vonatkozó részletes szabályokat;* ***Hatályát veszti 2023. július 1. napjától***

*c) a közterület tisztán tartására vonatkozó részletes szabályokat;*

*d)a hulladékgazdálkodási közszolgáltatási díjra vonatkozó, a (3) bekezdés b) pont bb) alpontja szerinti miniszteri rendeletben nem szabályozott díjalkalmazási és díjfizetési feltételeke~~t.~~ H****atályát veszti 2023. július 1. napjával.***

Általános indokolás

AZ ÚJ, EGYSÉGES HULLADÉKGAZDÁLKODÁSRÓL SZÓLÓ

ÖNKORMÁNYZATI RENDELET JAVASLATHOZ

Az ingatlan típus kíbővítésre került a lakóegységgel, a lakóegység fogalmának pontos meghatározásával. Mivel a közszolgáltatás díját lakóegységenként kell megfizetni indokolt a rendeletben a fogalom pontos meghatározása.

Megfogalmazásra kerül, hogy az ingatlan használó köteles szabvány gyűjtőedényt beszerezni a vegyes települési hulladék gyűjtéséhez, továbbá a gyűjtőedényre köteles a szolgáltató által rendszeresített edénymatricát felragasztani. Ez alapján a vegyes települési hulladék a jövőben csak gyűjtőedényből lesz elszállítva, a fekete zsákban kihelyezett hulladék nem kerül elszállításra.

A rendelet tartalmazza, hogy zöldhulladékot csak gyűjtőedényben vagy biológiailag lebomló zsákban lehet kihelyezni. Ezzel meglesz az összhang a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet 4. §-ának a zöldhulladékra vonatkozó előírásával:

*A képződés helyén a zöldhulladékot a zöldhulladék elkülönített gyűjtésének céljára gyártott* ***gyűjtőedényben vagy biológiailag lebomló hulladékgyűjtő zsákban kell gyűjteni****.*

Meg kell határoznia az önkormányzatnak a településen **választható gyűjtőedény méreteket.**

A településen választható gyűjtőedény méretekről a 385/2014. (XII. 31.) Korm. rendelet 2016. január 1-től alkalmazandó 7. § (1a)-(1c) bekezdései rendelkeznek, mely szerint a vegyes hulladék gyűjtésére szolgáló 2 különböző űrmértékű gyűjtőedény közül a természetes személy ingatlanhasználó részére legalább egy olyan gyűjtőedény választásának lehetőségét kell biztosítani, melynek űrmértéke a 80 litert nem haladja meg. A lakóingatlant egyedül és életvitelszerűen használó természetes személy ingatlanhasználó részére legalább egy olyan gyűjtőedény választásának lehetőségét kell biztosítani, amelynek űrmértéke a 60 litert nem haladja meg. A 60 literes gyűjtőedény használatra az ingatlanhasználó csak abban az esetben jogosult, ha a települési önkormányzat által kiadott igazolás útján a közszolgáltató részére bizonyítja annak tényét, hogy a lakóingatlant egyedül és életvitelszerűen használja.

Ebben az esetben az edényméret választék:

60 literes,

80 literes,

110 literes vagy 120 literes (négyzet keresztmetszetű kerekes)

240 literes hulladékgyűjtő edényzet vagy

1100 literes konténert a közszolgáltatáshoz igénybe venni,

A Nemzeti Fejlesztési Minisztérium által kiadott KKF/28175-1/2015/NFM számú állásfoglalás szerint megfelel az is a 385/2014. (XII. 31.) Korm. rendeletben leírtaknak, ha a 60 literes edény választásának lehetősége bárki részére fennáll, így az edényméret választék az alábbi (a 80 literes nem választható):

60 literes,

110 literes vagy 120 literes (négyzet keresztmetszetű kerekes)

240 literes hulladékgyűjtő edényzet vagy

1100 literes konténert a közszolgáltatáshoz igénybe venni,

Jelenleg településenként eltérőek a szüneteltetés feltételei, több rendeletben utólagos igazolás nélkül lehet kérni, ez visszaélésre ad lehetőséget.

A javaslat szerint a szüneteltetést legalább 6 hónapos időtartamra lehet kérni, és az ingatlan használaton kívüliségének tényét utólagosan közműszámlával kell igazolni. Az ügyfelek részére egyszerűbbé teszi az igazolást az a lehetőség, hogy maguk készíthetnek a víz- vagy villanyóráról felvételt, a felvétel készítés dátumát aznapi újsággal kell igazolni. A koronavírus miatt a közműszolgáltatók nem vállaltak leolvasást, ezért a 2020. évben is lehetőség volt a szüneteltetés ilyen módon történő igazolására, az ügyfelek és a szolgáltató szempontjából is egyszerű és jó módszer.

Azokon a településeken, ahol az ingatlan nyilvántartás szerint van üdülő vagy hétvégi ház jellegű épület, az általuk kötelezően igénybe veendő időszakot meg kell határozni, ennek az időszaknak legalább 6 hónapnak kell lennie.

**Az elkülönítetten gyűjtött vegyes csomagolási hulladékok és az üveghulladék gyűjtésének, kihelyezésének a feltételei**

A szelektív hulladékot vagy gyűjtőedényben (a 240 literes kuka, vagy az ingatlanhasználó által megvásárolt bármekkora sárga edény) vagy a szolgáltató által biztosított feliratos, átlátszó zsákban lehet kihelyezni. A feliratos zsákból 1 db cserezsákot biztosít a szolgáltató, ha ennél többre van igény, akkor az megvásárolható lesz (2021. februártól) a többlethulladékos zsákot értékesítő boltokban is.

Az üveghulladék zöld színű gyűjtőedényben vagy a szolgáltató által biztosított feliratos, zöldszínű zsákban kell kihelyezni. A feliratos zsákból 1 db cserezsákot biztosít a szolgáltató, ha ennél többre van igény, akkor az szintén megvásárolható lesz a többlethulladékos zsákot értékesítő boltokban 2021. februártól.

Tehát a rendelet értelmében a szelektív hulladékot csak gyűjtőedényben vagy feliratos zsákban lehet kihelyezni mennyiségi korlátozás nélkül, de pl. fekete vagy nem feliratos zsákban nem. A nem megfelelően kihelyezett hulladék nem kerül elszállításra.

**A zöldhulladék gyűjtésének, kihelyezésének a feltételei:**

Azokon a településeken, ahol van házhoz menő zöldhulladék gyűjtés (jellemzően a Balaton parti települések) csak barna színű gyűjtőedényben vagy a szolgáltató által forgalmazott biológiailag lebomló, feliratos zsákban lehet majd kihelyezni a zöldhulladékot mennyiségi korlátozás nélkül. A nyesedéket kötegelni kell a megadott méretben. Tehát a rendelet értelmében a zöldhulladékot csak gyűjtőedényben vagy biológiailag lebomló zsákban lehet kihelyezni mennyiségi korlátozás nélkül, de pl. fekete vagy bármilyen biológiailag nem lebomló zsákban nem. A nem megfelelően kihelyezett hulladék nem kerül elszállításra.

**A lomhulladék gyűjtésének, kihelyezésének a feltételei**

Egyértelműen meghatározásra került, hogy a lomtalanítást csak a természetes személy ingatlanhasználók vehetik igénybe a Ht. 2.§. (1) bek. 39 pontja alapján.

Más szolgáltatóknál már jól működő módon, bevezetésre kerülne a lomtalanítás igénybevételéhez az előzetes regisztráció. Ez azt jelenti, hogy a szolgáltató honlapján, telefonon vagy egy papír alapú nyomtatvány kitöltésével az ingatlan használó jelzi, hogy igénybe kívánja venni a lomtalanítást. A szolgáltató ellenőrzi, hogy jogosult-e a szolgáltatásra (szerepel díjfizetőként, nem szüneteltet, nem vállalkozás, stb.). Csak a beregisztrált ingatlanhasználóktól lesz elszállítva a lom hulladék.

Pontosan meghatározásra kerültek a lom hulladék körébe tartozó hulladékok is.

Balatonkeresztúr, 2021. 10. 30.

Galácz György Mestyán Valéria

polgármester címzetes főjegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | | Balatonmáriafürdő Község Önkormányzat Képviselő-testületének **a települési hulladékgazdálkodási közszolgáltatásról** | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | Költségvetési hatás: | | | Környezeti, egészségügyi  következmények: | | Adminisztratív  terheket  befolyásoló hatás: | | Egyéb hatás: |
| A tervezet az állampolgárok tudatos hulladékkezeléssel kapcsolatos gondolkodását, tevékenységét kívánja a hulladékmennyiség csökkentésére, a környezetbarát komposztálásra terelni. | A tervezet költségvetési hatása a jövőt illetően a közterületi hulladékokkal kapcsolatosan fog jelentkezni. | | | A tervezet a minél kisebb hulladéktermelés a célja, illetve az ingatlanhasználók ösztönzése a komposztálásra, a szelektív hulladékok elkülönített gyűjtésére.. | | A tervezetnek a jelenleg is fennálló igazolások kiállításával kapcsolatos feladatok jelentkeznek a hivatalban.. | | Nincs. |
| **A rendelet megalkotása szükséges, mert:**  A Délnyugat Balatoni Hulladékgazdálkodási Társulás tagjaként célszerű a közszolgáltatás pontos, mindenki számára követhető – közel azonos, települési eltéréséket figyelembe vevő – szabályozása. | | | | | | | | |
| **A rendelet megalkotásának elmaradása esetén várható következmények:**  Törvényességi felügyeleti eljárást vonhat maga után. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | | Szervezeti: | | Tárgyi: | | Pénzügyi: | |
| Rendelkezésre állnak. | | | Rendelkezésre állnak. | | Rendelkezésre állnak. | | Rendelkezésre állnak. | |