# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. NOVEMBER 12-EI NYILVÁNOS ÜLÉSÉRE

**TÁRGY:**

**Balatonmáriafürdő Község Önkormányzat**

**belső ellenőrzési dokumentumainak jóváhagyása**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32.§ (3) bekezdése alapján a helyi önkormányzatra vonatkozó éves belső ellenőrzési tervet a belső ellenőrzési vezető az előző év november 30-ig megküldi a jegyző részére, (4) bekezdése alapján a helyi önkormányzatra vonatkozó éves belső ellenőrzési tervet a képviselő-testület azt december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 22.§ (1) bekezdés b) pontja alapján a belső ellenőrzési vezető kockázatelemzéssel alátámasztott stratégiai és éves ellenőrzési tervet készít. A stratégia tervvel összhangban összeállítja a tárgyévet követő évre vonatkozó éves ellenőrzési ütemtervet.

Október hónapban lefolytatott kockázatelemzések, fenntartói vélemények, az elfogadandó 2022- 2025. évre vonatkozó stratégiai terv, és az ellenőrzési kapacitások figyelembevételével összeállításra került 2022. évre vonatkozó belső ellenőrzési terv.

Az éves ellenőrzési tervben meghatározott költségvetési szerveknél az ellenőrzési szempontrendszerben foglalt folyamatok kerülnek vizsgálatra, amelyek részletezését az ellenőrzési stratégia tartalmazza. A tervben feltüntetett hónapok a költségvetési szerv ellenőrzésének várható kezdő időpontját jelöli.

A belső ellenőrzési vezető november 30-ig elkészítette és megküldte a jegyző részére a 2022. évre vonatkozó ellenőrzési ütemtervet. Kérem, a Bkr. 32.§ (4) bekezdés szerint a helyi önkormányzatok képviselő-testülete a tárgyévet megelőző év december 31-ig hagyja jóvá.

Határozati javaslat:

…./2021.( ….) képviselő-testületi határozat

**Balatonmáriafürdő** Község Önkormányzat Képviselő-testülete megismerte és elfogadja az előterjesztés mellékletét képező:

* Balatonmáriafürdő Község Önkormányzat 2022-2025.évre vonatkozó belső ellenőrzési stratégiai tervét
* Balatonmáriafürdő Község Önkormányzat 2022. évi belső ellenőrzési ütemtervét
* Balatonmáriafürdő Község Önkormányzat Belső Ellenőrzési Kézikönyvét.

Határidő: belső ellenőr értesítése döntést követő 8 nap

Felelős: Mestyán Valéria címzetes főjegyző

Balatonmáriafürdő, 2021. 11. 10.

Mestyán Valéria sk.

címzetes főjegyző